# **ROMÂNIA**

# **JUDEŢUL SUCEAVA**

 **MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_\_\_ 2025

### RAPORT DE SPECIALITATE

la proiectul de hotărâre pentru aprobarea modului de întocmire a registrului agricol pentru perioada 2025-2029 la nivelul Unității Administrativ Teritoriale municipiul

 Câmpulung Moldovenesc, Județul Suceava

 Compartimentul juridic primind spre analiză proiectul de hotărâre pentru aprobarea modului de întocmire a registrului agricol pentru perioada 2025-2029 la nivelul Unității Administrativ Teritoriale municipiul Câmpulung Moldovenesc, Județul Suceava, menționează următoarele:

Conform art. 1 alin.(5) din Ordonanța Guvernului nr. 28/2008 privind registrul agricol, aprobată prin Legea nr. 98/2009, cu modificările și completările ulterioare,  registrul agricol se întocmește în format electronic, pe fiecare localitate componentă a unităţii administrativ-teritoriale, cu obligația de a se interconecta cu Registrul agricol național (RAN), în vederea raportării unitare către instituțiile interesate a datelor gestionate de către acesta. În cazul unităților administrativ-teritoriale unde nu s-a trecut la gestionarea registrului agricol în format electronic, acesta se poate întocmi pe suport hârtie.

Potrivit art.1 alin (6) din același act normativ Consiliul local, la propunerea primarului, aprobă prin hotărâre modul de întocmire a registrului agricol, pe suport hârtie sau în format electronic, potrivit capacității administrative de care dispune.

De asemenea, în temeiul art. 129 alin. (2) lit. d) și alin. (7) lit. s) din O.U.G. nr. 57/2019 privind Codul administrativ, cu modificările și completările ulterioare, Consiliul Local are atribuţii privind gestionarea serviciilor de interes local și asigură potrivit competenţei sale şi în condiţiile legii, cadrul necesar pentru furnizarea și altor servicii publice de interes local stabilite prin lege.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

 **Stoica Liviu Claudiu**

SLC/SLC 2 ex.